Lorenz-chiffer

Lorenz SZ 40, SZ42a og SZ42b (Schlüsselzusatz, «nøkkelutvidelse») var en tysk krypteringsinnretning beregnet på bruk sammen med fjernskrivere. En mengde topphemmelig informasjon ble under andre verdenskrig kryptert med denne maskinen. De ble utviklet av elektronikkfirmaet C. Lorenz AG i Berlin. Modellnavnet SZ ble avledet fra Schlüssel-Zusatz, som betyr chiffervedlegg. Instrumentene implementerte et Vernam-flytchiffer.«The Lorenz Cipher and how Bletchley Park broke it», Codesandciphers.org.ukDinino, Emily (2012): «The Lorenz Cipher and the World’s First (Secret) Computer»

Britiske kryptoanalytikere, som omtalte kryptert tysk fjernskrivertrafikk som «Fish», kalte maskinen og dens trafikk for «Tunny» (som betyr tunfisk) og utledet dens logiske struktur tre år før de så en slik maskin.Hinsley (1993), s. 141

SZ-maskinene var vedlegg til standard fjernskrivere. En eksperimentell forbindelse med SZ40-maskiner ble startet i juni 1941. De forbedrede SZ42-maskinene ble tatt i bruk betydelig fra midten av 1942 og framover for kommunikasjon på høyt nivå mellom den tyske militære overkommandoen i Wünsdorf nær Berlin, og hærkommandoer i hele det okkuperte Europa. Hinsley (1993), s. 142 Den mer avanserte SZ42A kom i rutinemessig bruk i februar 1943 og SZ42B i juni 1944. Copeland (2006), s. 38, 39, «The German Tunny Machine».

Etter en stund greide England og etter hvert Sverige å dekryptere meldingene. Svenskene utnyttet den muligheten som lå i at en mengde trafikk mellom Oslo og Berlin gikk på svenske telegraflinjer.

Arne Beurling, som var ansatt ved Försvarets radioanstalt, greide også å knekke det meste av trafikken. Det er verdt å merke seg at mye av årsaken til at man greide å knekke meldingene i større grad var operatørfeil enn svakheter ved selve systemet.Konferensartikel: «Invited Talk - Special Session on Arne Beurling: Modern Codebreaking of T52», LiU Electronic Press, Linköping Universitet

 Referanser 

 Litteratur 
 Copeland, Jack, red. (2006): Colossus: The Secrets of Bletchley Park's Codebreaking Computers, Oxford: Oxford University Press, ISBN 978-0-19-284055-4.
 Hinsley, F.H. (1993): «An introduction to Fish», Hinsley, F.H.; Stripp, Alan, red. ([1992] 1993): Codebreakers: The inside story of Bletchley Park, Oxford: Oxford University Press, ISBN 978-0-19-280132-6, s. 141–148.

Se også
 Kryptoanalyse
 Enigma
 Geheimschreiber
 Arne Beurling

 Eksterne lenker 


Kategori:Etterretning
Kategori:Militært materiell
Kategori:Kryptografi